बाहर बदलोखा लग्गे दा हा, सूर्य अग्गैं बदलें दी टाकी आई जाने करियै जियां सूर्यै गी बदलै खट्‌टी उड़े दा हा, उयां गै बीणा गी उसदी अपनी गै बेफौन्दियैं गल्लैं उसगी पूरा तारा खट‌्टी उड़ेआ डाक्टर बाली दो अक्खीं अग्गैं त‌ृप्ता दी सोह्‌ल जिन्द रास रचान लगी पेईगैं हा, उयां गै बीणा गी उसदी अपनी गै बेफौ‌न्‍दियैं गल्लैं उसगी पूरा तारा खट‌्टी उड़ेआ। डाक्टर बाली दो अक्खीं अग्गैं तृप्ता दी सोह्‌ल जिन्द रास रचान लगी पेई। कमरे च खिल्लरे दे सिगरेट दे घुए च तृप्ता दी सुन्हाकड़ी नुहार राजे त्रिशंकु साईं आई टंगोची ऐ। बाली शा हसोई गेया हसोने आली गल्ल ए ही जे अज्ज बाली जिसलै घरै दा शफाखाने आबा करदा हा तां बिस्सो पन्तै शा लोफी जोगियै गी रथ परतने दा म्हूरत पुच्छदे सुनेआ हा। उस मनै च चतेया बाह लोफी जोगिया भला रथ परतेदाई तुद, तेरे परते दे रथै हेठ बीणा दबोई गेई ते हेठ दबोई दी तृप्ता गी तुद उपरली भेठा आनी उड़ेयाई।